Številka: 478-167/2020

Datum: 4. 6. 2020

Mestni svet

Mestne občine Ptuj

|  |  |
| --- | --- |
| **ZADEVA:** | Predlog za obravnavo na 17. redni seji Mestnega sveta Mestne občine Ptuj |
|  |  |
| **NASLOV:** | **Predlog Sklepa o prodaji nepremičnine katastrska občina 385 Podvinci parcela 1067/10** |
|  |  |
| **PRIPRAVIL:** | Oddelek za gospodarske dejavnosti  Brina Solina, višja svetovalka |
|  |  |
| **PRAVNA**  **PODLAGA:** | 23. člen Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19) |
| **POROČEVALEC:** | Andrej Trunk, vodja Oddelka za gospodarske dejavnosti |
|  |  |
| **PRISTOJNO**  **DELOVNO TELO:** | Odbor za gospodarstvo, Odbor za okolje in prostor ter gospodarsko infrastrukturo, Odbor za finance |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Sklepa o prodaji nepremičnine katastrska občina 385 Podvinci parcela 1067/10 v predloženem besedilu. |

Nuška Gajšek

županja

Priloge:

* predlog sklepa z obrazložitvijo

PREDLOG

junij 2020

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj, na \_\_\_\_ seji, dne \_\_\_\_ , na predlog županje sprejel naslednji

**SKLEP**

**1.**

Proda se nepremičnina katastrska občina 385 Podvinci parcela 1067/10 (ID 1699128), v izmeri 19 m2.

**2.**

Izhodiščna vrednost nepremičnine znaša 475,00 EUR. V vrednosti ni zajet davek.

**3.**

Prodaja navedene nepremičnine se v skladu s 54. členom Zakona o stvarnem premoženju države in samoupravnih lokalnih skupnosti opravi po metodi neposredne pogodbe.

**4.**

Ta sklep prične veljati z dnem sprejema na Mestnem svetu Mestne občine Ptuj.

Številka: 478-167/2020

Datum:


O b r a z l o ž i t e v :

**a.) Pravna podlaga:**

Predlagana prodaja se bo izvedla v skladu z določili Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) in Uredbe o stvarnem premoženju države in samoupravnih lokalnih skupnosti (Uradni list RS, št. 31/18) po metodi neposredne pogodbe. Navedena nepremičnina se bo prodala na podlagi Načrta ravnanja z nepremičnim premoženjem Mestne občine Ptuj za leto 2020. Gradivo je predhodno obravnavala Komisija za ravnanje s stvarnim premoženjem Mestne občine Ptuj.

**b.) Predmet in obseg stvarnega premoženja:**

* Nepremičnina v katastrski občini 385 Podvinci parcela 1067/10 (ID 1699128), v izmeri 19 m2.
* Nepremičnina se nahaja v območju stavbnih zemljišč.
* Prostorski izvedbeni akt: OPN.
* Nepremičnina v naravi predstavlja del dvorišča.
* Nepremičnina bo prodana po načelu videno kupljeno. Kupec bo s sklenitvijo pogodbe izrecno potrdil, da je seznanjen z dejanskim in pravnim stanjem predmetnih nepremičnin, zato iz tega naslova zoper prodajalko ne bo mogel uveljavljati nobenih zahtevkov.



**c.) Pravni pregled stanja stvarnega premoženja:**

Pri predmetni nepremičnini je na dan vpogleda v zemljiško knjigo (4. 6. 2020) kot lastnica vknjižena Mestna občina Ptuj, Mestni trg 1, Ptuj.

Pri predmetni nepremičnini je vpisana služnostna pravica izgradnje nizkonapetostnega zemeljskega kablovoda, NNO Podvinci 3 Ribnik, zaradi ureditve izvoda 2, ki se napaja iz transformatorske postaje TP Podvinci 3 Ribnik (t-805), v skladu s trasnim načrtom, ki je del pogodbe, ter neoviran dostop za izgradnjo, vzdrževanje, nadzor in odpravljanje okvar na zgrajenem nizkonapetostnem zemeljskem kablovodu, za dobo trideset (30) let v korist Elektro Maribor d.d. (ID zaznambe 19221493).

**č.) Ocenitev stvarnega premoženja:**

Komisija za ravnanje s stvarnim premoženjem Mestne občine Ptuj je sklenila, da se pri razpolaganju s predmetnima nepremičninama upošteva vrednost, po kateri se je odsvojilo primerljive nepremičnine.

V skladu z navedenim tako vrednost predmetne nepremičnine znaša 475,00 EUR (25,00 EUR/m2).

**d.) Stroški pravnega posla:**

Kupec prevzame stroške davka na dodano vrednost, stroške notarskih storitev ter stroške vknjižbe lastninske pravice na svoje ime in v svojo korist v zemljiški knjigi.

Na podlagi navedenega mestnemu svetu predlagam obravnavo in sprejem sklepa v predloženem besedilu.

Pripravila: Nuška Gajšek

Brina Solina županja